Tarybos reglamentas (EEB) Nr. 790/89
1989 m. kovo 20 d.
nustatantis papildomos vienodo dydžio pagalbos gamintojų organizacijoms steigti normą ir riešutų bei saldžiavaisio pupmedžio vaisių kokybės bei prekybos gerinimui skirtos pagalbos maksimalią sumą
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. gegužės 18 d. Tarybos reglamentą (EEB) Nr. 1035/72 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EEB) Nr. 789/89 [2], ypač į jo 14b straipsnio 4 dalį ir 14d straipsnio 3 dalį,
atsižvelgdama į Komisijos pasiūlymą,
kadangi papildomos vienodo dydžio pagalbos, kuria siekiama paskatinti riešutų ir saldžiavaisio pupmedžio vaisių gamintojų organizacijų steigimąsi, normą reikėtų nustatyti tokią, kuri užtikrintų natūralią iniciatyvą, atsižvelgiant tiek į mažą produkcijos, realizuotos per gamintojų organizacijas, procentą, tiek į nedidelį esamų organizacijų skaičių;
kadangi maksimali Bendrijos ir valstybės narės įnašų į Reglamento (EEB) Nr. 1035/72 14d straipsnyje numatytą kokybės ir prekybos gerinimui skirtą pagalbą suma turi būti realaus dydžio, nustatoma atsižvelgiant į pagrindinį genetinio ir kultūrinio pagerinimo tikslą ir į sodų, kuriuose gali kasmet būti keičiamos veislės, plotą,
PRIĖMĖ ŠĮ REGLAMENTĄ:
1 straipsnis
Nustatoma ši Reglamento (EEB) Nr. 1035/72 14b straipsnyje numatyta riešutų ir (arba) saldžiavaisio pupmedžio vaisių gamintojų organizacijų steigimui skirta papildoma vienodo dydžio pagalbos suma:
- 60 ekiu/t už dalį iki 1000 tonų,
- 70 ekiu/t už dalį nuo 1000 iki 2000 tonų,
- 75 ekiu/t už dalį virš 2000 tonų
riešutų ir saldžiavaisio pupmedžio vaisių, kuriuos gamintojų organizacijos pardavė savo pirmaisiais prekybos metais.
2 straipsnis
Maksimali Reglamente (EEB) Nr. 1035/72 minima suma už hektarą pirmiesiems penkeriems metams yra 300 ekiu, kitiems penkeriems metams - 210 ekiu.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1989 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. kovo 20 d.